Public procurement notice: Contract Notice
Published: 2023-10-13
Buyer: Kaposvári Közlekedési Zártkörűen Működő Részvénytársaság
Country: HU
Contract type: Supplies
Procedure: Open procedure
CPV classification: 31158000: Battery chargers | 34121100: Public-service buses | 34121200: Articulated buses | 34121400 | 50113200
Submission deadline: 2023-11-16
Award criteria: The most economic tender

Technical requirements: Adásvételi szerződés keretében az 5/1990. (IV. 12.) KöHÉM rendelet M3/I kategóriája szerinti alacsonypadlós, új, soha nem használt, kizárólag elektromos hajtással rendelkező, 3 darab városi csuklós típusú autóbusz, 10 db városi szóló típusú autóbusz, továbbá 2 db városi MIDI típusú autóbusz Ajánlatkérő telephelyére szállítása dokumentációkkal együtt, üzembehelyezése, valamint kapcsolódó szolgáltatások teljesítése (különösen, de nem kizárólag átadás, telepítés, jármű forgalomba helyezése az Ajánlatkérő nevére, az előírt engedélyek beszerzése, kezelőszemélyzet betanítása) a közbeszerzési dokumentumok részét képező műszaki leírásban meghatározottak szerint. (alapmennyiség)
Nyertes Ajánlattevő feladatát képezi 19 db autóbusz egyidejű töltését biztosító töltőrendszer, töltőpont (továbbiakban: töltőberendezés) leszállítása, telepítése és üzembe helyezése, valamint kapcsolódó szolgáltatások ellátása a Közbeszerzési Dokumentumok részét képező műszaki leírásban meghatározottak szerint.
Felhívjuk a tisztelt Ajánlattevők figyelmét, hogy a 321/2015. (X. 30.) Korm. rendelet 46. § (3) bekezdésében foglaltakra tekintettel, ahol a dokumentációban meghatározott gyártmányú, eredetű, típusú dologra, eljárásra, tevékenységre, személyre, illetőleg szabadalomra vagy védjegyre való hivatkozás történik, az csak a közbeszerzés tárgyának egyértelmű és közérthető meghatározása érdekében történik, és mellé minden alkalommal oda értendő a „vagy azzal egyenértékű” kifejezés is.
Adásvételi szerződés keretében az 5/1990. (IV. 12.) KöHÉM rendelet M3/I kategóriája szerinti alacsonypadlós, új, soha nem használt, kizárólag elektromos hajtással rendelkező, 3 darab városi csuklós típusú autóbusz, és 10 db városi szóló típusú autóbusz (autóbusz továbbá: autóbusz vagy jármű) Ajánlatkérő telephelyére szállítása dokumentációkkal együtt, üzembehelyezése, valamint kapcsolódó szolgáltatások (különösen, de nem kizárólag átadás, telepítés, jármű forgalomba helyezése az Ajánlatkérő nevére, az előírt engedélyek beszerzése, kezelőszemélyzet betanítása) teljesítése.
Nyertes Ajánlattevő feladata a leszállításra került autóbuszokba a fedélzeti forgalomirányítási eszközök, wifi, kamera rendszer, és olyan jegykezelő rendszer beszerzése, mely később lehetővé teszi a kapcsolat megteremtését az elektronikus jegyrendszer kiépítésével. Ezek beépítése és a meglévő rendszerekhez való integrálása nyertes ajánlattevő feladata, a műszaki leírásban meghatározottak szerint. Ajánlatkérő biztosítja a meglévő informatikai (törzsadatkezelő, forgalomirányítási, utastájékoztató, utasszámláló) rendszert, nyertes ajánlattevőnek azt kizárólag az új eszközök vonatkozásában integrálni szükséges, el kell végeznie a rendszernek Ajánlatkérő jelenlegi szakmai rendszereihez történő adatbázis szintű illesztését, valamennyi szoftver eszköz telepítését, üzembe állítását, biztosítania kell a rendszerszintű, üzembiztos működést, szakmai támogatást.
Nyertes Ajánlattevő feladata tehát a leszállításra kerülő autóbuszok felszerelése a meglévő rendszerben lévő forgalomirányító és utastájékoztató rendszer fedélzeti eszközeivel és a meglévő rendszerekhez való hardveres és szoftveres integrálása, amelyek az alábbiak:
- fedélzeti forgalomirányítási eszközök: OBU (Fedélzeti számítógép érintőképernyővel), kültéri és belső utastájékoztató hangszórók, vezető mikrofon, URH rádió, vészjelző gomb a vezetőfülkében, zaj mikrofon, utastéri hőmérséklet érzékelő, beltéri utastájékoztató kijelző (TFT monitor), wifi rendszer, kamera rendszer + rögzítő, olyan jegykezelő rendszer, mely később lehetővé teszi a kapcsolat megteremtését az elektronikus jegyrendszer kiépítésével.
- fedélzeti utastájékoztató rendszer: utas-tájékoztató berendezések és eszközök (LED paneleken elöl, oldalt, hátul belső TFT az autóbuszon).
Nyertes Ajánlattevőnek a szerződés hatályba lépését követően a Közbeszerzési Dokumentumok részét képező műszaki leírásban meghatározott tartalommal képzést (betanítást) kell biztosítania az alábbiak szerint: legalább 1 alkalommal, legalább 2 órában, járművenként 3 fő autóbuszvezető részére, legkésőbb az autóbuszok átvételének időpontjában, továbbá legalább 8 óra elméleti és 8 óra gyakorlati képzés (akár több részletben), legkésőbb az Autóbuszok átvételének időpontjában, legalább 20 fő részére.
Az autóbuszok M3/I. kategória szerinti alacsonypadlós, kizárólag elektromos hajtással rendelkező városi csuklós, szóló járműtípusú autóbuszok lehetnek az 5/1990. (IV. 12.) KöHÉM rendelet M3-as kategóriája szerint. A megajánlott járművek egyfajta konstrukciójúak lehetnek.
A beszerzendő járművek alacsonypadlós, egyszintes felépítménnyel rendelkező, a csuklós autóbusz esetében három, szóló esetében kéttengelyes, elektromos meghajtású motorral ellátott, M3/I. kategóriájú, a kerekesszékkel közlekedő utasok fel- és leszállására is alkalmas, utastéri és vezetőtéri légkondicionáló berendezéssel szerelt városi menetrend szerinti személyszállításra alkalmas konstrukciójú autóbuszok. Valamennyi - a vonatkozó előírásokban rögzített - szerkezeti elem rendelkezzen „e”/"E" jóváhagyási jellel.
Az utasajtó elrendezése biztosítsa az optimális és biztonságos utasforgalmat. A járművek egy feltöltéssel elérhető hatótávolságának min. 300 km -nek kell lennie SORT 2 szerint mérve úgy, hogy a lemerítési tartalék 20% meg kell maradjon, a névleges energiatároló kapacitásnak ehhez kell igazodnia (értékelési részszempont). Befogadóképesség teljes: 4 fő/m2 álló utas terheléssel, csuklós jármű esetében min.110 fő, szóló jármű esetében min. 64 fő, mely kerekesszék elhelyezése és járművezető nélkül a megajánlott kivitelű járműre értendő. Az ajánlatban szükséges megadni a kerekesszékes elhelyezésével (0,25 m2/fő) számított befogadóképességet is. Kizárólag elektromos meghajtású motor. Fix és lehajtható ülőhelyek száma járművezető nélkül csuklós típusú autóbusz esetén: min. 37 db, szóló típusú autóbusz esetén min. 30 db (értékelési részszempont). A motor névleges folyamatos teljesítménye és a megengedett össztömeg aránya legalább 8 kW/t.
Az elektromos autóbuszok az Európai Parlament és a Tanács 2009/33/EK irányelve a tiszta közúti járművek használatának az alacsony kibocsátású mobilitás támogatása érdekében történő előmozdításáról szóló 4. cikkének 5. pontja szerinti kibocsátásmentes nehézgépjárműnek minősülnek.
A jármű feleljen meg a forgalomba helyezésük pillanatában érvényes, rájuk vonatkozó összes magyar jogszabálynak, UN ECE (ECE- UNO) szabványoknak, a vonatkozó EEC előírásoknak, kiemelten az alább felsoroltaknak, valamint egyéb, a műszaki leírásban megemlített különleges előírásoknak.
Az autóbusz kivitele feleljen meg a szállítás időpontjában Magyarországon érvényes gépjármű előírásoknak (különös tekintettel a mindenkor hatályos 5/1990. (IV. 12.) KöHÉM és 6/1990. (IV. 12.) KöHÉM rend.-ben foglaltaknak és a 661/2009/EK 107 irányelvnek). Rendelkezzen olyan Európai Unióban kiadott érvényes típusengedéllyel, illetve típusbizonyítvánnyal, melyet a Nemzeti Közlekedési Hatóság, vagy annak jogelődje, illetve jogutódja elfogadott. Az Európai Unióban kiadott érvényes típusengedély, illetve típusbizonyítvány másolatát az ajánlatban, annak a Nemzeti Közlekedési Hatóság, vagy annak jogelődje, illetve jogutódja általi elfogadásának a dokumentumait az átadás-átvételi eljárás megkezdését megelőzően 30 nappal szükséges benyújtani.

Eligibility requirements: Valamennyi részben: Az eljárásban nem lehet Ajánlattevő (közös ajánlattétel esetén közös Ajánlattevő), alvállalkozó, és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1) - (2) bekezdésében meghatározott kizáró okok bármelyike fennáll. A Kbt. 74. § (1) bekezdés b) pontja alapján az ajánlatkérő kizárja az eljárásból azt az ajánlattevőt, alvállalkozót vagy az alkalmasság igazolásában részt vevő szervezetet, amely részéről a kizáró ok az eljárás során következik be. A kizáró okok fenn nem állásának igazolása a 321/2015. (X. 30.) Korm. rendelet (a továbbiakban: Korm. rendelet) 1-8., 10., 12-16.§-ai alapján az alábbiak szerint történik: I. ajánlatban: - a gazdasági szereplő ajánlatában köteles a kizáró okok fenn nem állása tekintetében az egységes európai közbeszerzési dokumentumba foglalt nyilatkozatát benyújtani. (Kbt. 67. § (1) bekezdés), - ha az előírt alkalmassági követelményeknek az ajánlattevő más szervezet kapacitására támaszkodva felel meg, az ajánlatban be kell nyújtani a kapacitásait rendelkezésre bocsátó szervezet részéről a Kbt. 67. § (1) bekezdés szerinti nyilatkozatot (Kbt. 67. § (3) bekezdése), - továbbá az ajánlattevő nyilatkozni köteles arról, hogy a szerződés teljesítéséhez nem vesz igénybe a Kbt. 62. § (1)-(2) bekezdés szerinti kizáró okok hatálya alá eső alvállalkozót (Kbt. 67. § (4) bekezdés). A Kbt. 67. § (4) bekezdése szerinti nyilatkozatot az Ajánlattevőnek abban az esetben is szükséges az ajánlathoz csatolnia, amennyiben a közbeszerzési szerződés teljesítésével összefüggésben nem kíván alvállalkozót igénybe venni. II. Ajánlatkérő felhívására (Kbt. 69. §): - az ajánlattevőnek a Korm. rendelet 8. § és 10. §, valamint a 12-16.§ szerint kell igazolnia, hogy nem tartozik a Kbt. 62. § (1)-(2) bekezdésében meghatározott kizáró okok hatálya alá. A kizáró okokra és az alkalmassági követelményekre vonatkozóan a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásokban foglalt tény, illetve adat tartalma valós. Az ajánlatkérő - ellenkező bizonyításig - az adat valóságtartalmát az ajánlattevő erre vonatkozó külön nyilatkozata nélkül vélelmezi. A Kbt. 69. § (11) bekezdése szerint nem kérhető igazolás benyújtása, ha az ajánlatkérő az Európai Unió bármely tagállamában működő, - az adott tagállam által az e-Certis rendszerben igazolásra alkalmas adatbázisként feltüntetett - ingyenes elektronikus adatbázisba belépve közvetlenül hozzájuthat az igazoláshoz vagy egyéb releváns információhoz. Nem magyar nyelvű nyilvántartás esetén az ajánlatkérő kérheti a releváns igazolás vagy információ magyar nyelvű fordításának benyújtását. A magyarországi nyilvántartások közül a hatósági nyilvántartások, valamint a külön jogszabályban nevesített nyilvántartások tekintendőek az igazolás benyújtásának kiváltására alkalmas nyilvántartásnak. A magyarországi ilyen nyilvántartások listájának az e-Certis rendszerben való közzétételéről a Közbeszerzési Hatóság gondoskodik. A Kbt. 69. § (11a) bekezdése szerint nem kérhető a gazdasági szereplőtől olyan igazolás benyújtása, amelyet ugyanazon ajánlatkérő részére a gazdasági szereplő korábbi közbeszerzési vagy koncessziós beszerzési eljárásban az EKR-ben elektronikus úton már benyújtott. Ebben az esetben az ajánlatkérő a Kbt. 69. § (4) vagy (6)-(8) bekezdés szerinti felhívására a gazdasági szereplő nyilatkozik arról, hogy mely korábbi eljárásban benyújtott igazolást kéri figyelembe venni a bírálat során. Az ajánlatkérő attól függetlenül vizsgálja meg, hogy a korábban benyújtott igazolás megfelel-e az adott közbeszerzési eljárásban benyújtandó igazolásra irányadó tartalmi követelményeknek, hogy a korábbi igazolás adott esetben megjelöli, hogy azt mely közbeszerzési eljárásban való felhasználás céljára állították ki. Öntisztázás lehetősége (Kbt. 64. §): A Kbt. 62. § (1) bekezdés b) és f) pontjában említett kizáró okok kivételével bármely egyéb kizáró ok fennállása ellenére - beleértve azokat az eseteket, amikor a törvényben meghatározott kötelességszegés vagy jogsértés az ajánlatkérő mérlegelése alapján vezet kizáráshoz - az ajánlattevő, részvételre jelentkező, alvállalkozó vagy alkalmasság igazolásában részt vevő gazdasági szereplő nem zárható ki a közbeszerzési eljárásból, amennyiben a Közbeszerzési Hatóság a 188. § (4) bekezdése szerinti véglegessé vált határozata, vagy annak megtámadására irányuló közigazgatási per esetén a bíróság 188. § (5) bekezdése szerinti jogerős határozata kimondta, hogy az érintett gazdasági szereplő az ajánlat vagy részvételi jelentkezés benyújtását megelőzően olyan intézkedéseket hozott, amelyek a kizáró ok fennállásának ellenére kellőképpen igazolják a megbízhatóságát. . Ha a Közbeszerzési Hatóság a 188. § (4) bekezdése szerinti véglegessé vált határozata, vagy annak megtámadására irányuló közigazgatási per esetén a bíróság 188. § (5) bekezdése szerinti jogerős határozata kimondja az adott kizáró ok hatálya alatt álló gazdasági szereplő megbízhatóságát, az ajánlatkérő mérlegelés nélkül köteles azt elfogadni. A jogerős határozatot a gazdasági szereplő az egységes európai közbeszerzési dokumentummal egyidejűleg köteles benyújtani. Karakterkorlát miatt a VI.3) pont folytatása: 16.3. 1-2. részben: Ajánlattevő ajánlatában köteles csatolni továbbá: az Európai Unióban kiadott érvényes típusengedély, illetve típusbizonyítvány másolatát az ajánlatban, annak a Nemzeti Közlekedési Hatóság, vagy annak jogelődje, illetve jogutódja általi elfogadásának a dokumentumait az átadás-átvételi eljárás megkezdését megelőzően 30 nappal szükséges benyújtani a KD és Műszaki leírás szerint. (nem a szakmai ajánlat része) 17. Értékelési módszer: Az 1. rész esetében: 1. részszempont esetében a fordított arányosítás, a 3-4. részszempont esetében az egyenes arányosítás, a 2. és a 5-7. részszempontok esetében a Miniszterelnökségnek a Kbt. 77. § (1) bekezdése szerinti legkedvezőbb szint, illetve legkedvezőtlenebb elvárás meghatározása tekintetében készített útmutatója: http://www.kozbeszerzes.hu/cikkek/miniszterelnoksegi- utmutatok szerint arányosítás. A 2. rész esetében: 1. részszempont esetében a fordított arányosítás, a 3. részszempont esetében az egyenes arányosítás, a 2. és a 4-6. részszempontok esetében a Miniszterelnökségnek a Kbt. 77. § (1) bekezdése szerinti legkedvezőbb szint, illetve legkedvezőtlenebb elvárás meghatározása tekintetében készített útmutatója: http://www.kozbeszerzes.hu/cikkek/miniszterelnoksegi- utmutatok szerint arányosítás. A 3. rész esetében: 1. részszempont esetében a fordított arányosítás, a 2. részszempont esetében a Miniszterelnökségnek a Kbt. 77. § (1) bekezdése szerinti legkedvezőbb szint, illetve legkedvezőtlenebb elvárás meghatározása tekintetében készített útmutatója: http://www.kozbeszerzes.hu/cikkek/miniszterelnoksegi- utmutatok szerint arányosítás. Ponttartomány: 0-10